
Αναγνώριση χώρων της εταιρείας «ΗΛΙΟΠΟΥΛΟΣ - ΣΑΡΑ- 
ΓΙΩΤΗΣ Ο.Ε.» ως αποθηκών προσωρινής εναπόθεσης 
εμπορευμάτων και ανάθεσης της διαχείρισης αυτών 
στην εταιρεία αυτή». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1165/1918 «Περί Τελωνειακού 
Κώδικα» όπως τροποποιήθηκε και ισχύει και ιδιαίτερα τις 
διατάξεις των άρθρων 23,67 και 134 παρ. 1 του νόμου αυ¬ 
τού. 

2. Τα άρθρα 37 έως και 57 του Καν. (ΕΟΚ) 2913/92 
«περί θεσπίσεως Κοινοτικού Τελωνειακού Κώδικα» κα¬ 
θώς και τα άρθρα 182 έως και 188 του εφαρμοστικού του 
Κοινοτικού Τελωνειακού Κώδικα Κανονισμού 2454/93, 
με τα οποία καθορίζονται οι διατάξεις που εφαρμόζονται 
στα εμπορεύματα που εισέρχονται στο τελωνειακό έδα¬ 
φος της Κοινότητας μέχρι να λάβουν τελωνειακό προορι¬ 
σμό. 

3. Την από 10.8.95 αίτηση της εταιρείας «ΗΛΙΟΠΟΥ- 
ΛΟΣ - ΣΑΡΑΓΙΩΤΗΣ ΟΕ» 10 χιλ. Εθν. Οδού θεσ/νίκης - 
Αθηνών ΚΑΛΟΧΩΡΙ ΘΕΣ/ΝΙΚΗΣ με την οποία ζητά την 
αναγνώριση των αποθηκών της, που βρίσκονται στο ΚΑ- 
ΛΟΧΩΡΙ ΘΕΣ/ΝΙΚΗΣ 10 χιλ. Εθν. οδού θεσ/νίκης - Αθη¬ 
νών, ως χώρων προσωρινής εναπόθεσης εμπ/των υπό τη 
διαχείριση της κ.λπ. 

4. Την αριθμ. 411/24.1.96 (ΦΕΚ 58/Β/29.1.96) κοινή 


Απόφαση του Πρωθυπουργού και Υπουργού Οικονομικών 
«περί Ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Αρθρο 1 

1. Υπό την προϋπόθεση ότι κατά τον έλεγχο που θα 
ενεργηθεί από το Α’ Τελωνείο θεσ/νίκης διαπιστωθεί ότι 
για τους κατωτέρω ιδιόκτητους χώρους της εταιρείας 
«ΗΛΙΟΠΟΥΛΟΣ - ΣΑΡΑΓΙΩΤΗΣ Ο.Ε.» με το διακριτικό τί¬ 
τλο «Δ3 - Διακίνηση - Διαμεταφορά - Διανομή» που βρί¬ 
σκονται στο ΚΑΛΟΧΩΡΙ ΘΕΣ/ΝΙΚΗΣ 10ο χιλ. Εθν. οδού 
θεσ/νίκης - Αθηνών συντρέχουν οι όροι της παρ. 2, εγκρί- 
νονται οι χώροι αυτής ως «αποθήκες προσωρινής εναπό¬ 
θεσης». 

Οι χώροι αυτοί καταλαμβάνουν: 

Στεγασμένο χώρο συνολικού εμβαδού 2.000 τ.μ. 

Υπαίθριο χώρο συνολικού εμβαδού 5.700 τ.μ. 

Εντός των ανωτέρω χώρων, επιτρέπεται με τους όρους 
και προϋποθέσεις που καθορίζονται και με την παρούσα 
απόφαση, η εναπόθεση μη κοινοτικών εμπορευμάτων 
(εμπ/τα που δεν βρίσκονται σ' ελεύθερη κυκλοφορία) που 
κομίζονται απευθείας από το εξωτερικό ή έπειτα απο δια¬ 
μετακόμιση από το εσωτερικό της χώρας. Οι χώροι αυτοί 
τίθενται υπό την επίβλεψη του Α’ Τελωνείου Θεσσαλονί¬ 
κης στη χωρική αρμοδιότητα του οποίου υπάγονται. 

2. Για να λειτουργήσουν οι ανωτέρω χώροι, ως αποθή¬ 
κες προσωρινής εναπόθεσης και για να εξασφαλισθεί η 
εφαρμογή της τελωνειακής νομοθεσίας πρέπει: 

Οι χώροι να παρέχουν ασφάλεια για τα εναποτιθέμενα 
εντός αυτών εμπορεύματα. 

Οι θύρες των χώρων αυτών, εφόσον τούτο επιβάλλεται, 
να κλειδώνονται με δύο κλειδιά, από τα οποία το ένα να 
παραμένει στο τελωνείο. 

Η εταιρεία αυτή διαχειρίζεται τις αποθήκες προσωρινής 
εναπόθεσης να κρατεί λογιστικά βιβλία που να επιτρέπουν 
την παρακολούθηση της κίνησης των εμπορευμάτων και 
τον έλεγχό τους από το Τελωνείο. 

Η εταιρεία ή οι εκπρόσωποι αυτής που διαχειρίζονται τις 
αποθήκες να μη έχουν διαπράξει σοβαρές ή κατ’ επανά¬ 
ληψη παραβάσεις της τελωνειακής ή φορολογικής νομο¬ 
θεσίας. 

Για το σκοπό αυτό οι εκπρόσωποι αυτής οφείλουν, πριν 
από την έναρξη λειτουργίας των αποθηκών αυτών, να 
υποβάλλουν στο τελωνείο απόσπασμα Ποινικού Μητρώου 
αυτών. 

Επίσης, θεωρείται ως παράβαση και π οφειλή φόρων 
στο δημόσιο. Για το σκοπό αυτό οφείλει η εταιρεία να υπο¬ 
βάλει πριν από την έναρξη λειτουργίας των αποθηκών στο 
τελωνείο Αποδεικτικό Φορολογικής Ενημερότητας. Το 
αποδεικτικό αυτό αντικαθίσταται κάθε έτος. 

3. Η εναπόθεση, αποθήκευση, ταξινόμηση και διαλογή 
των εμπορευμάτων μέσα στους χώρους αυτούς, οι εργα¬ 
σίες για την επαλήθευση, εξέταση και τον έλεγχο αυτών 
καθώς και οι λοιπές απαραίτητες εργασίες πραγματο¬ 
ποιούνται από το εργατικό και λοιπό προσωπικό που δια¬ 
θέτει η εταιρεία αυτή και ενεργούνται σύμφωνα με τις δια¬ 
τάξεις της τελωνειακής νομοθεσίας και τις υποδείξεις της 
τελωνειακής υπηρεσίας, εφαρμόζονται δε τόσο επί των 
χώρων αυτών όσο και επί των εντός των χώρων αυτών 
εμπορευμάτων αδιακρίτως όλες οι διατάξεις της τελω- 
νειακής νομοθεσίας (νόμοι, διατάγματα, αποφάσεις, δια¬ 
ταγές). 

4. Μέσα στις αποθήκες και χώρους αυτούς ενεργούνται 
όλες οι τελωνειακές και λοιπές εργασίες που απαιτούνται 
από τους τελωνειακούς και συναφείς νόμους και κανονι- 
σούς για τα εντός αυτών εναποτιθέμενα εμπορεύματα επί 
των οποίων και παραμένει αμείωτη η δικαιοδοσία της τε- 
λωνειακής υπηρεσίας που απορρέει από τη τελωνειακή 
και συναφή νομοθεσία. 

Άρθρο 2 

1. Οι ανωτέρω χώροι και τα εντός αυτών εναποτιθέμενα 
εμπορεύματα τελούν υπό την αποκλειστική διαχείριση της 
εταιρείας «ΗΛΙΟΠΟΥΛΟΣ- ΣΑΡΑΓΙΩΤΗΣ Ο.Ε.» καλουμέ- 
νης στο εξής «διαχειριστής». 

2. Η με οποιοδήποτε τρόπο υποκατάσταση του διαχειρι¬ 
στή απαγορεύεται. 

3. Ο διαχειριστής υπέχει ευθύνη έναντι: 

των κυρίων των εμπ/των για την αξία αυτών, του δημο¬ 
σίου μη υπέχοντος καμμία ευθύνη για οποιαδήποτε 
βλάβη, φθορά ή καταστροφή αυτών από οποιαδήποτε αι¬ 
τία. 

του δημοσίου για τους αναλογούντες στα εμπ/τα δα¬ 
σμούς φόρους και λοιπές επιβαρύνσεις, περιλαμβανομέ- 
νων και των προστίμων, ποινών ή προσθέτων τελών και δι¬ 
καιωμάτων. 

Επίσης ο διαχειριστής ευθύνεται και για τις πράξεις των 
αποθηκαρίων των παραπάνω χώρων, σε περίπτωση κατα¬ 
λογισμού αυτών από τη Τελωνειακή Αρχή, που ενεργείται 
κατά τις σχετικές διατάξεις περί καταλογισμού των τελω¬ 
νειακών αποθηκαρίων. 

Άρθρο 3 

1. Η προσωρινή εναπόθεση στις παραπάνω αποθήκες ή 
χώρους επιτρέπεται, με την επιφύλαξη των υφισταμένων 
απαγορευτικών ή περιοριστικών διατάξεων, για κάθε εί¬ 
δος εμπορεύματος, οποιαδήποτε και αν είναι η ποσότητά 
του, η χώρα καταγωγής ή προέλευσής του. Επίσης των 
προσωρινών αυτών αποθηκών και χώρων γίνεται ελεύθερη 
η χρήση από όλους τους μεταφορείς και εισαγωγείς εμπ/ 
των. 

Η εναπόθεση όμως εμπ/των που μπορούν να επηρεά¬ 
σουν, λόγω της φύσης ή της κατάστασής του, άλλα εμπ/τα 
ή να προκαλέσουν κίνδυνο στη δημόσια υγεία, τάξη, 
ασφάλεια ή στις αποθηκευτικές εγκαταστάσεις, επιτρέ¬ 
πεται μόνο σε ειδικά διαρρυθμιζόμενα ιδιαίτερα διαμερί¬ 
σματα ή χώρους προσωρινής εναπόθεσης, τα οποία μπο¬ 


ρούν να αποτρέψουν τους παραπάνω κινδύνους. Αν δε 
υπάρχουν τέτοιοι ειδικοί χώροι ή εναπόθεση των εμπ/των 
αυτών δεν επιτρέπεται. 

2. Αποθήκευση κοινοτικών εμπορευμάτων ή εμπ/των 
με το καθεστώς της τελωνειακής αποταμίευσης εντός 
των χώρων αυτών δεν επιτρέπεται. 

Άρθρο 4 

1. Εφόσον δεν προκαλούνται προβλήματα ή δυσχέρειες 
στη λειτουργικότητα των προσωρινών αυτών αποθηκών ή 
χώρων, επιτρέπεται, ύστερα από έγκριση της Τελωνεια- 
κής Αρχής, όπως ο κύριος των εναποτιθεμένων εμπ/των ή 
ο νόμιμος αυτού εκπρόσωπος, προέρχονται, για διευκό¬ 
λυνσή του, ιδία, καθόσον αφορά στη σύνταξη της σχετικής 
διασάφησης, στην εξέταση ή ζύγιση των εμπορευμάτων, 
ως και στη λήψη δείγματος με καταβολή των οφειλομένων 
επ' αυτού επιβαρύνσεων, σύμφωνα με τις ισχϋουοες δια¬ 
τάξεις. 

2. Με τους όρους και προϋποθέσεις της προηγούμενης 
παραγράφου, επιτρέπεται επίσης όπως ενεργούνται επί 
των εναποτιθεμένων εμπορευμάτων, συνήθεις εργασίες 
που σκοπούν στη διατήρησή τους στην ίδια κατάσταση 
υπό την οποία εισήχθηκαν ή στην από εμπορικής πλευράς 
βελτίωση της εμφάνισής τους ή στην προετοιμασία αυτών 
για περαιτέρω μεταφορά, με τον όρο όμως μη επέλευσης 
δια των εργασιών αυτών μεταβολής της εμφάνισης ή των 
τεχνικών χαρακτηριστικών τους ή της βάσης των δασμο- 
φορολογικών επιβαρύνσεων ή της καταγωγής των εμπ/ 
των. 

Στις παραπάνω εργασίες περιλαμβάνονται ιδία ο καθα¬ 
ρισμός, η ανατάραξη υγρών, η αφαίρεση, η διαλογή, η επι¬ 
σκευή ή η αντικατάσταση κατεστραμμένης ή ελαττωματι¬ 
κής συσκευασίας, η στοιβασία, η ζύγιση και η επισή¬ 
μανση. 

Άρθρο 5 

1. Επί των προσωρινών αυτών αποθηκών και χώρων η 
Τελωνειακή Αρχή ασκεί έλεγχο και εποπτεϊα κατά τρόπο 
διαρκή ή περιοδικό. 

Για το σκοπό αυτό: 

α) Οι υπαίθριοι χώροι περιφράσσονται κατάλληλα και 
κατά τρόπο ασφαλή από τον διαχειριστή και σύμφωνα με 
τις υποδείξεις της Αρχής αυτής, ώστε οι αποθήκες και οι 
υπαίθριοι αυτών χώροι να αποχωρίζονται πλήρως από τους 
λοιπούς ελεύθερους χώρους και να καθίσταται αδύνατος 
κάθε είσοδος και έξοδος εμπορευμάτων και γενικά αντι¬ 
κειμένων, οχημάτων και ατόμων χωρίς έλεγχο. 

β) Η εντός των χώρων αυτών τοποθέτηση των εμπορευ¬ 
μάτων ενεργείται κατά τέτοιο τρόπο, ώστε να διευκολύνε¬ 
ται η άσκηση του τελωνειακού ελέγχου. 

γ) Επιβάλλονται περιορισμοί στα σημεία προσπέλασης 
και καθορίζεται από τη Τελωνειακή Αρχή μία είσοδος για 
τα εισαγόμενα στους χώρους αυτούς εμπορεύματα, οχή¬ 
ματα και άτομα και για τα εξερχόμενα εμπορεύματ, οχή¬ 
ματα και άτομα. 

Καθορίζονται επίσης, οι ώρες λειτουργίας των σημείων 
αυτών, μετά την παρέλευση των οποίων κλείονται οι πόρ¬ 
τες αυτών. 

δ) Απαγορεύεται η εντός των χώρων αυτών είσοδος 
ατόμων ή οχημάτων που δεν έχουν σχέση με διεκπεραί¬ 
ωση τελωνειακής εργασίας ή ύστερα από απόφαση του 
Προϊσταμένου της Τελωνειακής Αρχής για ειδικούς και 

συγκεκριμένους λόγους, η είσοδος, ορισμένων προσώ¬ 
πων ή οχημάτων έστω και αν αυτά έχουν σχέση με διεκπε¬ 
ραίωση τελωνειακής εργασίας. Στην τελευταία αυτή περί¬ 
πτωση ενημερώνεται ο διαχειριστής. 

ε) Τηρούνται από τον διαχειριστή λογιστικά ή άλλα ει¬ 
δικά βιβλία καταχώρησης και παρακολούθησης των εντός 
των χώρων αυτών εναποτιθεμένων εμπορευμάτων. Τα βι¬ 
βλία αυτά αριθμούνται και θεωρούνται από την τελωνειακή 
Αρχή, κάθε δε διαγραφή, διόρθωση ή άλλη αλλοίωση του 
περιεχομένου αυτών τα καθιστά απαράδεκτα και χωρίς 
αποδεικτική ισχύ απέναντι της εν λόγω Αρχής, Η χρέωση 
στα βιβλία αυτά των εμπορευμάτων γίνεται ανά δηλωτικό 
εισαγωγής, η δε πίστωση στα βιβλία αυτά των εξερχομέ- 
νων των χώρων εμπορευμάτων γίνεται με βάση τα τελεω- 
νειακά παραστατικά θέσης αυτών υπό οποιοδήποτε τελω¬ 
νειακό καθεστώς ή προορισμό ή καταστροφής ή κήρυξης 
αυτών ως αζητήτων, σύμφωνα με τις ισχύουσες διατάξεις 
της τελωνειακής νομοθεσίας. 

Εφόσον η παραπάνω λογιστική παρακολούθηση των 
εμπορευμάτων πρόκειται να γίνει με τη χρήση ηλεκτρονι¬ 
κού υπολογιστή, η χρήση αυτή γίνεται μετά προηγούμενη 
ένκριση της τελωνειακής υπηρεσίας και σύμφωνα με τις 
υποδείξεις αυτής. Τα παραπάνω στοιχεία διατηρούνται 
από τον διαχειριστή τουλάχιστον επί μία δεκαετία από 
τους τέλους του έτους στο οποίο αναφέρονται. 

στ) Ενεργούνται οποτεδήποτε έλεγχοι από τη τελω- 
νειακή υπηρεσία ή τον αρμόδιο Επιθεωρητή Τελωνείων, 
τόσο επί των παραπάνω βιβλίων κ.λπ, του διαχειριστή όσο 
και επί των εμπορευμάτων. 

ζ) Ενεργούνται περιοδικά απογραφές των εντός των 
αποθηκών και χώρων αυτών εναποτεθέντων εμπορευμά¬ 
των. 

η) Η εκμίσθωση χώρου εντός των προσωρινών αυτών 
αποθηκών και χώρων για λειτουργία κυλικείου επιτρέπε¬ 
ται, ύστερα από άδεια της αρμόδιας κατά νόμο αρχής, 
μόνο μετά σύμφωνη γνώμη και κατά τις υποδείξεις της Τε- 
λωνειακής Αρχής. 

θ) Ο διαχειριστής υποχρεούται να απομακρύνει από 
τους χώρους αυτούς το υπ' αυτού προσλαμβανόμενο προ¬ 
σωπικό που ασχολείται με την εκτέλεση φορτοεκφόρτω¬ 
σης και εν γένει διαχείρισης των εμπορευμάτων κατόπιν 
υποδείξεως του προϊσταμένου της Τελωνειακής Αρχής, 
για δικαιολογημένη αιτία. 

ι) Ο διαχειριστής για την εκτέλεση φορτοεκφορτωτικών 
εργασιών, οφείλει να χρησιμοποιεί, για την ταχεία και 
ασφαλή διενέργεια των εργασιών αυτών, κατάλληλα μηχα¬ 
νικά και λοιπά μέσα. 

ια) Ο διαχειριστής υποχρεούται να λαμβάνει τα απαραί¬ 
τητα μέτρα για την εξασφάλιση των εμπορευμάτων και να 
συμμορφώνεται με τις υποδείξεις, κανονισμούς κ.λπ. της 
Τελωνειακής Υπηρεσίας. 

Αρθρο 6 

1. Για την εξυπηρέτηση του εμπορίου, το Α' Τελωνείο 
θεσ/νίκης εγκαθιστά, εντός των προσωρινών αυτών απο¬ 
θηκών κλιμάκιο από τελωνειακούς υπαλλήλους για τη διε¬ 
ξαγωγή των απαιτουμένων εργασιών θέσης των εμπ/των 
υπό οποιοδήποτε τελωνειακό καθεστώς, των εργασιών 
αυτών θεωρουμένων ως εκτός τελωνειακού καταστήμτος 
προσφερομένων. 

Η εγκατάσταση εντός των χώρων αυτών τελωνειακού 
κλιμακίου δεν απαλλάσσει τον διαχειριστή των ευθυνών 


του από διαπιστοΰμενες ελλείψεις εμπ/των. 

2. Ο διαχειριστής υποχρεούται για την αδαπάνως για το 
δημόσιο παραχώρηση και συντήρηση κατάλληλων και 
ασφαλών χώρων στέγασης του τελωνειακού κλιμακίου 
(γραφεία, ελεγκτήρια, χώρους υγιεινής κ.λπ.) και να μερι- 
μνεί για την καθαριότητα και απολύμανση των χώρων αυ¬ 
τών. 

Οι παραπάνω χώροι πρέπει να πληρούν το ελάχιστο των 
προϋποθέσεων, προδιαγραφών και όρων που ισχύουν για 
τη στέγαση των υπηρεσιών και γραφείων του διαχειριστή. 

3. Ο διαχειριστής υποχρεούται, επίσης να εγκαθιστά 
όλα τα απαιτούμενα για τον τελωνισμό των εμπορευμάτων 
όργανα, ήτοι πλάστιγγες, ζυγούς κ.λπ., υπό τον έλεγχο 
του τελωνείου για την ακρίβεια αυτών. 

Αρθρο 7 

1. Η εκφόρτωση, παράδοση, παραλαβή και εναπόθεση 
των εμπορευμάτων στους προσωρινούς αυτούς χώρους, 
γίνεται μα βέαση το αντίγραφο του δηλωτικού εισαγωγής 
ή του αποσπάσματος δηλωτικού που κατατέθηκε και κα- 
ταχωρήθηκε στο Τελωνείο. 

Ο διαχειριστής επιλέγει τη θέση της αποθήκης στην 
οποία θα αποθηκευθούν τα εμπορεύματα και επιβλέπει 
για την κανονική στοιβασία των εμπορευμάτων. 

2. Κατά την εκφόρτωση και παραλαβή των εμπορευμά¬ 
των από τον διαχειριστή, η Τελωνειακή Αρχή δύναται κατά 
την κρίση της να παρίσταται δια οργάνου της. 

3. Ο διαχειριστής υποχρεούται να γνωστοποιεί γραπτά 
στην Τελωνειακή Αρχή κάθε επιπλέον ή επί έλαττον διαπι- 
στούμενη διαφορά μεταξύ των αναγραφομένων δεμάτων, 
δοχείων, κιβωτίων και γενικά κόλλων στο δηλωτικό και 
εκείνων που εκφορτώθηκαν και εναποτέθηκαν της Αρχής 
αυτής δικαιουμένης να ενεργήσει έλεγχο προς επαλή¬ 
θευση των γνωστοποιουμένων. 

Επί έλαττον διαφορές εμπορευμάτων αν δεν γνωστο¬ 
ποιηθούν γραπτά στη Τελωνειακή Αρχή εντός 24 ωρών 
από το τέλος της εκφόρτωσης, δεν λαμβάνονται υπόψη 
από την Αρχή, ο δε διαχειριστής υποχρεούται, επιφυλασ- 
σομένων των περί λαθρεμπορίας διατάξεων, στην κατα¬ 
βολή των επί των διαφορών αυτών αναλογουσών δασμο- 
φορολογικών επιβαρύνσεων. Για τη βεβαίωση και εί¬ 
σπραξη σε βάρος του διαχειριστή των οφειλομένων υπ’ 
αυτού, ως θεματοφύλακας προς το δημόσιο δασμοφορο- 
λογικών επιβαρύνσεων επί των διαπιστουμένων κάθε 
φορά ελλειμμάτων ή διαφορών εμπορευμάτων, εκδίδεται 
από τη Τελωνειακή Αρχή ΠΕΑΕ και χορηγείται αποδει¬ 
κτικό είσπραξης. 

4. Για εναποτιθέμενα εμπορεύματα στους χώρους αυ¬ 
τούς και διαπιστούμενα από τη τελωνειακή αρχή ως ελλεί- 
ποντα, χωρίς να έχουν τηρηθεί γι’ αυτό οι τελωνειακός και 
λοιπές συναφείς διατυπώσεις και να έχει χορηγηθεί από 
την αρχή αυτή η απαιτούμενη άδεια παράδοσης, εφαρμό¬ 
ζονται σε βάρος του διαχειριστή οι περί λαθρεμπορίας δια¬ 
τάξεις των άρθρων 100 και επομένων του Τελωνειακού 
Κώδικα, ασχέτως της λήψης από τη τελωνειακή αρχή εγ¬ 
γύησης ή άλλου διασφαλιστικού των δασμών και λοιπών 
φόρων μέτρων. 

Αρθρο 8 

Τα εναποτιθέμενα εμπορεύματα στους ανωτέρω χώ¬ 
ρους ή αποθήκες προσωρινής εναπόθεσης επιβαρύνονται 
με τα κατά τις διατάξεις του άρθρου 67 του Τελωνειακού 



1856 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Κώδικα, προβλεπόμενα δικαιώματα υπερημερίας, μετά 
πέντε ημέρες από της κατάθεσης ή έκδοσης του οικείου 
τελωνειακού παραστατικού εγγράφου με το οποίο δίνεται 
οποιοσδήποτε τελωνειακός προορισμός στα εμπορεύ¬ 
ματα αυτά. 

Άρθρο 9 

1. Για τα εναποτιθέμενα εμπορεύματα στους προσωρι¬ 
νούς αυτούς χώρους ή αποθήκες, ο διαχειριστής εισπράτ¬ 
τει τα δικαιώματά του (αποθήκευτρα) βάσει του ισχύοντος 
κάθε φορά τιμολογίου του. 

2. Τα παραπάνω δικαιώματα, προκειμένου περί εμπο¬ 
ρευμάτων που εναποτίθενται σε υπαίθριους προσωρινούς 
χώρους, πρέπει να είναι κατώτερα κατά 30% εκείνων που 
εισπράττονται για τα εμπορεύματα που εναποτίθενται σε 
στεγασμένους χώρους. 

3. Η είσπραξη των παραπάνω δικαιωμάτων ενεργείται 
με την μέριμνα του διαχειριστή και κατά διαδικασία που 
καθορίζεται υπό τούτου. 

Άρθρο 10 

1. Η διάρκεια παραμονής των εμπορευμάτων υπό ενα¬ 
πόθεση στους προσωρινούς αυτούς χώρους ή αποθήκες 
είναι η υπό του άρθρου 39 του Τελωνειακού Κώδικα προ- 
βλεπόμενη 1 δνθήμερη προθεσμία. Η ανωτέρω προθεσμία 
εναπόθεσης των εμπ/των δύναται, ύστερα από αίτηση του 
κυρίου αυτών, να παρατείνεται από το τελωνείο, όταν 
απαιτούν αυτό οι περιστάσεις. Η παράταση αυτή δεν μπο¬ 
ρεί όμως να υπερβεί τις πραγματικές ανάγκες που δικαιο¬ 
λογούνται από τις περιστάσεις. Η τυχόν χορηγούμενη πα¬ 
ράταση δεν απαλλάσει τα εμπ/τα από την πληρωμή απο- 
θηκεύτρων στο διαχειριστή και υπερημεριών στο τελω¬ 
νείο. 

Από της παρέλευσης του χρόνου αυτού, η Τελωνειακή 
αρχή προβαίνει στην κήρυξη των εμπορευμάτων ως αζη- 
τήτων, σύμφωνα με τις διατάξεις των άρθρων 39 και επο¬ 
μένων του Τελωνειακού Κώδικα, εφόσον τα εμπ/τα δεν 
τεθούν υπό οποιοδήποτε τελωνειακό καθεστώς ή τελω¬ 
νειακό προορισμό ή δεν καταστραφούν με άδεια του τε¬ 
λωνείου και υπό τους όρους που το τελωνείο αυτό καθορί¬ 
ζει. 

Το Τελωνείο, όταν απαιτούν οι περιστάσεις, μπορεί να 
καταστρέφει τα εμπ/τα που είναι εναποτιθεμένα στις 
προσωρινές αυτές αποθήκες ή χώρους, πληροφορεί δε 
σχετικά το διαχειριστή και τον κύριο των εμπ/των, εφόσον 
αυτός είναι γνωστός. 

Τα έξοδα καταστροφής των εμπ/των βαρύνουν τον κά¬ 
τοχό τους. 

2. Για τα εμπορεύματα που κατατέθηκε στη Τελω- 
νειακή Αρχή οποιδήποτε τελωνειακό παραστατικό έγ¬ 
γραφο και δεν παραλαμβάνονται αυτά εμπρόθεσμα, 
εφαρμόζονται από την Αρχή αυτή οι διατάξεις των άρθρων 
31 και 32 του Τελωνειακού Κώδικα. 

3. Ο διαχειριστής υποχρεούται όπως διαθέτει εντός των 
προσωρινών αυτών αποθηκών κατάλληλο και ασφαλή στε¬ 
γασμένο χώρο για να μεταφέρονται τα μη παραλαμβανό- 
μενα εντός των νομίμων προθεσμιών και κηρυσσόμενα 
αζήτητα εμπορεύματα, ως και τους απαιτούμενους εργά¬ 
τες και μεταφορικά μέσα. Ο διαχειριστής δικαιούται σε 
απόληψη. προνομιακώς, των τυχόν οφειλομένων αποθη- 
κεύτρων και εξόδων εργατικών και μεταφορικών, από το 
εκπλειστηρίασμα που επιτυγχάνεται κατά την εκποίηση 


ως αζητήτων από το τελωνείο των εμπ/των. Για τα εμπο¬ 
ρεύματα που κηρύσσονται αζήτητα και περιέρχονται στην 
κυριότητα του δημοσίου κατά τις διατάξεις του άρθρου 44 
του Τελ. Κώδικα, οι απαιτήσεις του διαχειριστή εκ δικαιω¬ 
μάτων του αποσβέννυνται, το δε δημόσιο δεν φέρει καμ- 
μία ευθύνη για πληρωμή των δικαιωμάτων του διαχειρι¬ 
στή. 

Η καταστροφή, σύμφωνα με τις διατάξεις της τελωνεια- 
κής νομοθεσίας, των εμπ/των που περιήλθαν στην κυριό¬ 
τητα του δημοσίου ενεργείται με έξοδα του διαχειριστή. 

Άρθρο 11 

1. Για την κατάθεση και αποδοχή του τελωνειακού πα¬ 
ραστατικού εγγράφου στην Τελωνειακή Αρχή, με το οποίο 
ζητείται τελωνειακός προορισμός των εμπορευμάτων, ο 
κύριος των εμπορευμάτων ή ο νόμιμος αυτού εκπρόσω¬ 
πος καταθέτει στο διαχειριστή τα υπό του άρθρου 25 του 
Τελωνειακού Κώδικα απαιτούμενα νομιμοποιητικά της κυ¬ 
ριότητας των εμπ/των έγγραφα. Ο διαχειριστής με πράξη 
του βεβαιώνει αυτό επί του τελωνειακού παραστατικού 
εγγράφου, συμπληρώνοντας και υπογράφοντας προς 
τούτο την οικεία θέση ππί του τελωνειακού παραστατικού 
εγγράφου, 

2. Τα εμπορεύματα που αποτελούν αντικείμενο του τε¬ 
λωνειακού παραστατικού εγγράφου που κατατέθηκε στο 
Τελωνείο, μεταφέρονται στους χώρους ελέγχου (ελε¬ 
γκτήρια) του τελωνειακού κλιμακίου, με την μέριμνα του 
διαχειριστή, όπου ενεργείται ή εξέταση κ.λπ. αυτών, σύμ¬ 
φωνα με τις διατάξεις της τελωνειακής νομοθεσίας. 

3. Η αποκομιδή των εμπορευμάτων από τους χώρους 
εναπόθεσης και η έξοδος από αυτούς γίνεται με την άδεια 
παράδοσης που εκδίδει η Τελωνειακή Υπηρεσία, σύμ¬ 
φωνα με τις ισχύουσες διατάξεις. Η άδεια αυτή κρατείται 
στη θύρα εξόδου και επιστρέφεται, βεβαιωμένη περί της 
εξόδου του εμπ/τος, στο τελωνείο. 

Αρθρο 12 

Οι ώρες λειτουργίας των χώρων προσωρινής εναπόθε¬ 
σης είναι οι ίδιες με τις ώρες λειτουρργίας της Τελωνεια- 
κής Αρχής στην οποία υπάγονται, με δυνατότητα παράτα¬ 
σης του χρόνου λειτουργίας αυτών εφόσον συντρέχει δι¬ 
καιολογημένη αιτία, μετά από έγκριση του Προϊσταμένου 
της αρχής αυτής, κατά τα οριζόμενα στην παρ. 2 του άρ¬ 
θρου 27 του Τελωνειακού Κώδικα. 

Η παραλαβή όμως για εναπόθεση των εμπ/των για τα 
οποία κατατέθηκε στο τελωνείο το οικείο δηλωτικό επι¬ 
τρέπεται όπως ενεργείται και μετά την παρέλευση των 
ανωτέρω ωρών λειτουργίας του τελωνείου. 

Άρθρο 13 

Για διασφάλιση των οριζομένων στην παρ. 3 του άρθρου 
2 και για εξασφάλιση πληρωμής οποιοσδήποτε οφειλής, ο 
διαχειριστής καταθέτει πριν από την έναρξη λειτουργίας 
των αποθηκών προσωρινής εναπόθεσης, στην τελω- 
νειακή αρχή εγγύηση που να καλύπτει τόσο την αξία των 
εναποτιθεμένων στους χώρους αυτούς εμπ/των όσο και 
τις δασμοφορολογικές επιβαρύνσεις, πρόστιμα, τέλη 
κ.λπ. σε περίπτωση που από οποιαδήποτε αιτία απωλε- 
σθούν τα εμπ/τα που εναποτέθηκαν στους χώρους αυ¬ 
τούς. 

Η εγγύηση αυτή μπορεί να είναι κατά επιλογή του δια¬ 
χειριστή: 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1857 


είτε χρηματική 

είτε τραπεζική αορίστου χρονικής ισχύος 

είτε ασφαλιστήριο συμβόλαιο, εφόσον έχει εγκριθεί αρ- 
μοδίως ως αντικείμενο εργασιών της ασφαλιστικής εται¬ 
ρίας που εξέδωκε το ασφαλιστήριο και η παροχή εγγυή¬ 
σεων. 

είτε εμπράγματη ασφάλεια. Στην περίπτωση αυτή εγ- 
γράφεται με μονομερή δήλωση του διαχειριστή ενώπιον 
συμβολαιογράφου πράξη σύστασης υπέρ του δημοσίου 
πρώτης υποθήκης επί του ανωτέρω ιδιόκτητου ακινήτου 
του, μέρος του οποίου εγκρίνεται ως χώρος προσωρινής 
εναπόθεσης και εγγραφή αυτής στο βιβλίο υποθηκών της 
περιφέρειας στην οποία βρίσκεται το ακίνητο αυτό. Τα 
έξοδα τόσο της εγγραφής της υποθήκης όσο και της συ¬ 
ναίνεσης του Προϊσταμένου του Τελωνείου προς εξά¬ 
λειψη της υποθήκης αυτής ενώπιον συμβολαιογράφου 
βαρύνουν τον διαχειριστή. 

Αρθρο 14 

1. Η έναρξη λειτουργίας των χώρων αυτών, ως αποθη¬ 
κών προσωρινής εναπόθεσης υπό τη διαχείριση της προα- 
ναφεράμενης εταιρίας, γίνεται εφόσον από το Α' Τελω¬ 
νείο θεσ/νίκης στη χωρική αρμοδιότητα του οποίου υπά¬ 
γονται οι χώροι αυτοί, διαπιστωθεί ότι εκπληρούνται οι 
υποχρεώσεις του διαχειριστή που επιβάλλονται και συ¬ 
ντρέχουν οι όροι και προϋποθέσεις που καθορίζονται από 
τρν παρούσα και ιδιαίτερα εκείνες των άρθρων 1 παρ. 2 
και 13 της απόφασης αυτής. 

2. Ο χρόνος διάρκειας της λειτουργίας των χώρων του 
διαχειριστή ως αποθηκών προσωρινής εναπόθεσης μη 
κοινοτικών εμπορευμάτων, ορίζεται σε δέκα (10) έτη, δυ- 
νάμενος να παραταθεί δι' όμοιας αποφάσεώς μας, ύστερα 
από αίτηση του διαχειριστή. 

3. Η άδεια μπορεί να ανακληθεί με απόφασή μας προ 
της λήξης του χρόνου λειτουργίας των αποθηκών αυτών, 
μετά από σχετική γραπτή αίτησή του διαχειριστή ή όταν το 
τελωνείο κρίνει ότι οι χώροι αυτοί δεν χρησιμοποιούνται 
πλέον ή δεν χρησιμοποιούνται αρκετά ώστε να δικαιολο¬ 
γείται η διατήρησή τους. Επίσης η άδεια ανακαλείται υπο¬ 
χρεωτικά με απόφασή μας όταν ο διαχειριστής δεν τηρεί 
τις υπό της παρούσας επιβαλλομένας υποχρεώσεις και 
όρους ή όταν υποπέσει σε παραβάσεις της τελωνειακής 
και φορολογικής νομοθεσίας. 

4. Τα εμπορεύματα που βρίσκονται στους ανωτέρω άω¬ 
ρους κατά τη λήξη κατά οποιονδήποτε τρόπο, του χρόνου 
λειτουργίας μεταφέρονται με δαπάνες του διαχειριστή 
στις αποθήκες του Τελωνείου Ελευσίνας ή εφόσον το τε¬ 
λωνείο αυτό δεν διαθέτει χώρους στις αποθήκες του πλη- 
σιέστερου τελωνείου. 

5. Η υπό του άρθρου 13 της παρούσας προβλεπόμενη 
εγγύηση (χρηματική, τραπεζική, ασφαλιστήριο συμβόλαιο 
ή εμπράγματο δικαίωμα υποθήκης) επιστρέφεται στο δια¬ 
χειριστή μετά την ανάκληση με οποιονδήποτε τρόπο της 
λειτουργίας των χώρων ως προσωρινών αποθηκών και 
εξόφληση όλων των υποχρεώσεων του διαχειριστή έναντι 
τόσο του δημοσίου όσο και των κυρίων των εμπ/των. 

Αρθρο 15 

1. Η απόφαση αυτή δεν αναπληρώνει τυχόν απαιτούμε- 
νες εγκρίσεις άλλων υπηρεσιών για λειτουργία των προα- 
ναφερομένων χώρων ως αποθηκευτικών χώρων προσωρι¬ 
νής εναπόθεσης ιδία καθόσον αφορά τις προϋποθέσεις 


αποθήκευσης ευφλέκτων, εκρητικών και λοιπών επικινδύ¬ 
νων για την ασφάλεια της περιοχής και των εγκαταστά¬ 
σεων. 

2. Από τις διατάξεις της απόφασης αυτής προκαλείται 
μείωση εσόδων του κρατικού προϋπολογισμού που προ¬ 
έρχεται από την απαλλαγή για 15 ημέρες των εμπ/των που 
εναποτίθενται στους χώρους αυτούς από τα δικαιώματα 
υπερημερίας το άρθρου 67 του Τελωνειακού Κώδικα, το 
ύψος των οποίων δεν δύναται εκ των προτέρων να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ.Τ.1328/284/Α0019 (2) 

Εξόφληση χρεών προς τα Τελωνεία με επιταγές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Α.Ν. 1819/ 
1951 «περί τρόπου διεξαγωγής των πόσης φύσεως συ¬ 
ναλλαγών του Δημοσίου, όπως τροποποιήθηκε με τις δια¬ 
τάξεις του άρθρου 89 του ν. 1041/1980. 

2. Την αριθμ. 179611/1968 απόφασή μας «περί πλη¬ 
ρωμής οφειλών προς το δημόσιο δι’ επιταγών», όπως 
ισχύει σήμερα. 

3. Το από 23.2.1995 υπόμνημα του Συνδέσμου Εται¬ 
ριών Εμπορίας Πετρελαιοειδών εν Ελλάδι με το οποίο ζη¬ 
τείται η επέκταση της δυνατότητας εξόφλησης των δα- 
σμοφορολογικών επιβαρύνσεων στα Τελωνεία με προσω¬ 
πικές επιταγές και για τα πετρελαιοειδή προϊόντα. 

4. Την αριθ. 411/24.1.1996 (ΦΕΚ 58/Β) κοινή από¬ 
φαση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

5. Το γεγονός ότι από την απόφαση αυτή δεν προκα- 
λούνται δαπάνες σε βάρος του κρατικού προϋπολογισμού, 
αποφασίζουμε; 

Η περίπτωση που προστέθηκε στο έβδομο εδάφιο της 
179611/1968 απόφασής μας με την αριθ. Τ. 1358/444/ 
Α0019/23.2.93 (ΦΕΚ 136/Β) όμοια αντικαθίσταται ως 
ακολούθως: 

«Κατ’ εξαίρεση η καταβολή στα αρμόδια τελωνεία των 
επιβαρύνσεων των βιομηχανοποιημένων καπνών που πα- 
ράγονται στο εσωτερικό της χώρας ή προέρχονται από τα 
λοιπά κράτη μέλη υπό καθεστώς αναστολής είσπραξης 
του Ε.Φ.Κ. καθώς και των αντιστοίχων πετρελαιοειδών 
προϊόντων, ενεργείται από τους εγκεκριμένους αποθη- 
κευτές των προϊόντων αυτών και κατά την κρίση τους είτε 
με τραπεζική, είτε με προσωπική αυτών επιταγή ανεξαρ¬ 
τήτως ύψους ποσού και εφόσον προηγηθεί σχετική πρό¬ 
βλεψη για ποσά «3.000.000» και άνω. 

Σε περίπτωση μη πληρωμής επιταγής από την Τράπεζα 
επί της οποίας εκδάθηκε πέραν των υπό των κειμένων 
διατάξεων προβλεπομένων κυρώσεων, η αρμόδια τελω¬ 
νειακό αρχή δεν επιτρέπει στον εκδότη ακάλυπτης επιτα- 

γής την πληρωμή οφειλής του με προσωπική αλλά μονο με 
τραπεζική επιταγή. 

Κατά τα λοιπά η αριθ. 179611/1968 απόφασή μας εξα¬ 
κολουθεί να ισχύει. 

Από έναρξης ισχύος της παρούσης η αριθ. 235770/ 
1 1 1-147/3.10.1967 απόφασή μας καταργείται». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

- ♦- 

Αριθ. 2013202/2075/0025 (3) 

Καθορισμός ανώτατου ορίου έκδοσης εγγυητικών επιστο¬ 
λών στην ΕΤΕΒΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός Υπουργείου Οικονο¬ 
μικών». 

2. Την αρ. 2010428/1454/0004/12.2.1996 απόφαση 
του Υπουργού των Οικονομικών «τροποποίηση και συ¬ 
μπλήρωση της απόφασης περί μεταβιβάσεως της εξου¬ 
σίας να υπογράφουν «με εντολή υπουργού» στο Γενικό 
Γραμματέα, στους Ειδικούς Γραμματείας, στους Γενικούς 
Διευθυντές και στους Προϊσταμένους Οργανικών μονά¬ 
δων Κεντρικής Υπηρεσίας και των ειδικών αποκεντρωμέ¬ 
νων υπηρεσιών του Υπουργ. Οικονομικών. 

3. Την απόφασή μας αρ, 2028691/4534/3.8.95 «καθο¬ 
ρισμός ανωτάτου ορίου έκδοσης εγγυητικών επιστολών 
από τις Τράπεζες που λειτουργούν στην Ελλάδα των 
οποίων οι εγγυητικές επιστολές γίνονται δεκτές από το 
Δημόσιο και τα Ν,Π.Δ.Δ. σε διαγωνισμούς, συμβάσεις για 
εκτέλεση έργων προμήθειες κ.λπ.». 

4. Το αρ. 571 /20.2.1996 έγγραφο της ανωτέρω Τράπε- 
ζας με το οποίο ζητά τον καθορισμό του ανωτάτου ορίου 
έκδοσης εγγυητικών επιστολών της. 

5. Την δραστηριότητα της Τράπεζας όπως εμφανίζεται 
σήμερα. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε το ανώτατο όριο έκδοσης των Εγγυητικών 
Επιστολών της Εθνικής Τράπεζας Επενδύσεων Βιομηχα¬ 
νικής Αναπτύξεως ΑΕ στο ποσό των δρχ. είκοσι επτά δισε¬ 
κατομμυρίων (27.000.000.000) με τους όρους και τις 
προϋποθέσεις βάσει των οποίων παρέχονται από τις Τρά- 
πεζες που λειτουργούν στην Ελλάδα οι εγγυήσεις στο Δη¬ 
μόσιο και τα Νομικά Πρόσωπα Δημοσίου Δικαίου για εκτέ¬ 
λεση έργων προμήθειες κ.λπ. (απόφασή μας 2028691/ 
4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 1996 

Με εντολή Υπουργού 
Ο Ειδικός Γραμματέας 
ΔΗΜ. ΔΡΙΤΣΑΣ 


Αριθ. 2293 

Κατανομή του προϊόντος του ειδικού λογαριασμού που 
συνιστάται στο Υπ. Γεωργίας, σύμφωνα με τις διατά¬ 
ξεις του άρθρου 11 του Ν. 2332/1995. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 29 του Ν. 1558/1985 και 
του άρθρου 27 του Ν. 2081/92. 
β) Τις διατάξεις του άρθρου 11 του Ν. 2332/1995. 
γ) Το γεγονός άτι από την απόφαση αυτή προκαλείται 
δαπάνη σε βάρος του Κρατικού Προϋπολογισμού η οποία 
για το έτος 1996, ανέρχεται σε 4 . 300 . 000.000 δρχ. περί¬ 
που, για την οποία υπάρχει σχετική πρόβλεψη στον Προϋ¬ 
πολογισμό του Υπ. Γεωργίας του έτους αυτού, για δε τα 
επόμενα οικονομικά έτη η δαπάνη θα εξαρτηθεί από το 
ύψος των πιστώσεων για δαπάνες εθνικές και κοινοτικές 
των διαρθρωτικών προγραμμάτων προσανατολισμού και 
των πιστώσεων του Προγράμματος Δηοσίων Επενδύσεων 
που διαχειρίζεται το Υπ. Γεωργίας που θα εγγραφούν 
στους προϋπολογισμούς των ετών αυτών. 

δ) Την ανάγκη καλύτερης απορρόφησης των εισροών 
του αγροτικού Τομέα, την έγκαιρη υλοποίηση των διαρ¬ 
θρωτικών προγραμμάτων προσανατολισμού και την εφαρ¬ 
μογή του ολοκληρωμένου προγράμματος διαχείρισης και 
ελέγχου του καθεστώτος των οικονομικών ενισχύσεων. 

ε) Τις διατάξεις του άρθρου 40 του Ν, 849/78, όπως 
τροποποιήθηκε με το άρθρο 8 του Ν. 2129/93, αποφασί¬ 
ζουμε: 

2, Εγκρίνουμε την κατανομή του προϊόντος του ειδικού 
εντόκου λογαριασμού με αριθμ. 01703002285-62 που 
προβλέπουν οι διατάξεις του άρθρου 11, του Ν. 2332/ 

1995 και τηρείται στην Αγροτική Τράπεζα της Ελλάδας με 
τίτλο «Ειδικός Λογαριασμός Διαρθρωτικών Προγραμμά¬ 
των Υπουργείου Γεωργίας», στους μονίμους και με σχέση 
εργασίας Ιδιωτικού Δικαίου αορίστου χρόνου υπαλλήλους 
του Υπουργείου Γ εωργίας και των νομικών προσώπων Δη¬ 
μοσίου Δικαίου που εποπτεύονται από αυτό, κατά κατηγο¬ 
ρία, σύμφωνα με τους κατωτέρω συντελεστές: 

1,00 για την κατηγορία ΥΕ Υποχρεωτικής Εκπ/σης. 

1,15 για την κατηγορία ΔΕ Δευτεροβάθμιας Εκπ/σης. 

1,32 για την κατηγορία ΤΕ Τεχνολογικής Εκπ/σης. 

1,52 για την κατηγορία ΠΕ Πανεπιστημιακής Εκπ/σης 
4ετούς φοίτησης. 

1,75 για την κατηγορία ΠΕ Πανεπιστημιακής Εκπ/σης 
δετούς φοίτησης. 

Με βάση τους ανωτέρω συντελεστές το μηνιαίο ποσό 
κατά κατηγορία υπολογίζεται ως εξής: 

Κατηγορία ΠΕ = 1,75 χ ΜΣΜΠ 
Κατηγορία ΠΕ = 1,52 χ ΜΣΜΠ 
Κατηγορία ΤΕ = 1,32 χ ΜΣΜΠ 
Κατηγορία ΔΕ = 1,15 χ ΜΣΜΠ 

Κατηγορία ΥΕ = 1,00 χ ΜΣΜΠ όπου το Μέσο Σταθμι¬ 
σμένο Μηνιαίο ποσό υπολογίζεται ως εξής: 

Μ.Σ.Μ.Π. = Ετήσιο ποσό κατανομής: (1,75 χ αρ. υπαλ. 
ΠΕ5 + 1,52 χ αρ, υπαλ. ΠΕ4 + 1,32 χαρ. υπαλ. ΤΕ+ 1,15 
χ αρ. υπαλ. ΔΕ + 1,00 χ αρ. υπαλ. ΥΕ) χ 12 μήν. 

3. Η καταβολή του αναλογούντος ποσού στους δικαιού¬ 
χους θα διενεργείται από την ΑΤΕ τμηματικά στο τέλος 
κάθε τριμήνου, αρχής γενομένης από 1,4.1996, με βάση 
το ύψος του αντιστοίχου χρηματικού εντάλματος, το 

προϊόν του οποίου θα κατατίθεται στον ειδικό λογαριασμό 
που θα ανοίγει για το σκοπό αυτό στην ΑΤΕ, τυχόν δε αυ¬ 
ξομειώσεις θα τακτοποιούνται με την πληρωμή του ποσού 
του τελευταίου τριμήνου κάθε έτους. 

4. Τα μηνιαία κατά κατηγορία ποσά για το τρέχον έτος 
είναι: 

α) Για την κατηγορία ΠΕ5 σε 137.600.000 δρχ. : 5,090 
υπαλ. = 27.033 δρχ. ανά υπαλ. 

β) Για την κατηγορία ΠΕ4 σε 18.600.000 δρχ. : 788 
υπαλ. = 23.604 δρχ. ανά υπαλ. 

γ) Για την κατηγορία ΤΕ σε 26.550.000 δρχ. : 1.303 
υπαλ. = 20.376 δρχ. ανά υπαλ. 

δ) Για την κατηγορία ΔΕ σε 140.450.000 δρχ. : 7.904 
υπαλ. = 17.769 δρχ. ανά υπαλ. 

ε) Για την κατηγορία ΥΕ σε 31.500.000 δρχ. : 9.040 
υπαλ. = 15.441 δρχ. ανά υπαλ. 

ΣΥΝΟΛΟ 354.700.000 δρχ.. 

5. Γ ια τις ανάγκες εφαρμογής της παρούσης απόφασης 
οι υπάλληλοι των Ν.Π.Δ.Δ. που εποπτεύονται από το Υπ. 
Γεωργίας και οι με σχέση εργασίας Ιδ. Δικαίου Αορίστου 
Χρόνου υπαλ. του Υπ. Γ εωργίας κατατάσσονται υποχρεω¬ 


τικά σε μία από τις κατηγορίες της παρ. 2 της απόφασης 
αυτής ανάλογα με τα τυπικά τους προσόντα {τίτλοι σπου¬ 
δών κ.λπ. 

6. Με αποφάσεις του Υπουργού Γεωργίας θα ρυθμίζε¬ 
ται κάθε θέμα σχετικό με τη διαχείριση, διάθεση και λει¬ 
τουργία του εν λόγω λογ/ομού. 

7. Για την κατάθεση του πόρου που προβλέπεται από τις 
διατάξεις του άρθρου 11 του Ν. 2332/95 στον Ειδικό 
έντοκο λογαριασμό που τηρείται στην Αγροτική Τράπεζα 
της Ελλάδος, εκδίδεται χρηματικό ένταλμα πληρωμής στο 
όνομα της Αγροτικής Τράπεζας της Ελλάδος, δικαιολογη- 
τικό του οποίου θα είναι αντίγραφο της σχετικής διάταξης 
του Ν. 2332/95 και της παρούσης απόφασης. 

Η παρούσα απόφαση, που ισχύει από 1.1.1996 να δη- 
μοσιευθεί στην Εφημερίδα της Κυβερνήσεως. 

Αθήνα, 4 Μαρτίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΟΡΓΙΑΙ 

ΑΛ. ΠΑΠΑΔΟΠΟΥΛΟΣ ΣΤ. ΤΖΟΥΜΑΚΑΣ 

ΡΩΙΜΙΚΟ ΤΥΠΟΓΡΑΦΕ ΙΟ 

ΕΦΗΜΕΡΙΔΑ ΤΗΣ Κ ΥΒΕΡΝΗΣΕΩΣ 

ΚΑπηΛΙΣΤΡΙΟΥ 34 «ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ52 34312^ 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51_ 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 



ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225761 

ΘΕΣΣΑΛΟΝΙΚΗ 

(031) 

5230841 

25ης Μαρτίου 21 Τ.Κ. 541 00 


5225713 

ΠΕΙΡΑΙΑΣ 


5249547 

Νικήτα 6-Β Τ.Κ. 1&6 31 

(061) 

5239762 

ΠΑΤΡΑ 

5248141 

Κορίνθου 327 Τ.Κ 262 23 


5248188 

ΙΩΑΝΝΙΝΑ 

(0651) 

(0531) 

5248785 

Διοικητήριο Τ.Κ. 454 44 
ΚΟΜΟΤΗΝΗ 

5248320 

Δημοκρατίας 1 Τ.Κ, 691 00 



423955 

423956 

4136402 

4171307 

271249 

224581 


26522 


αποστολή Φ.Ε.Κ. με ΠΛηρωμη μεοω α.ν... —-ι 

ΤΙΜΗ ΦΥΛΛΩΝ - Μέχρι 16 ς 

ρλημρΡΙΔΟΣ ΤΗΣ ΚΥΒΕΡΝΗΣΕΩΣ - Από16σελ 

ίδες και άνω προσαύξηση 100 δρχ. ανά θσέλιδο ή μέρος αυτού 

ΡΤΗΣΙΡΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α,Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ,Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

ΠηΛωτίΠΐΊ^Πάν Α Σ.Ε.Γ1. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 » 

3.000 » 

150.000 » 

10.000 » 

1.500 δρχ. 

2.500 » 

500 » 

2.500 » 

1.250 » 

500 » 

250 * 

500 » 

150 » 

7.500 » 

500 » 

| 1ΐρθΐνΐ|μΜ^Μ«ί» __— 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 


• ™ μπορε1 να ■* ^ 

:= 

φονται συνδρομητές για μικρότερο χρονικό διάστημα. 

• Η ™ρα„ή ή ανανέωση της συνδρομές πρα,μα,οπο,έΐκ» το αρ,ίτέρο μέχρ. .0» «Λ>™ «Μέ έτους. 

• ΑντΙνραφα δ,πλατύπων. ταχυδρόμος ει.τανές κα. χρήματά νί>°μμ<™ Βέ. γίναντσ. δέκχδ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




